KS Daily View 15.12.2022
15 ธันวาคม 2565

KS Daily View 15.12.2022 > Fed ขึ้นดอกเบี้ย 50bps ตามคาดส่วน Dot plot ปี 2023 คาดอยู่ที่ 5.1% กลยุทธ์เน้นหุ้นกลุ่ม Domestic หุ้นกำไรปี 2023 เติบโต ประเมินตลาดหุ้นไทยวันนี้แกว่งในกรอบ1620-1640 จุด / หุ้นแนะนำวันนี้ PLANB
ตลาดหุ้นวานนี้ : หลังผลประชุม Fed เมื่อคืนออกมาตามคาด คือ ขึ้นอัตราดอกเบี้ยนโยบาย 50bps อยู่ที่ 4.25-4.5% ทำให้ตลาดหุ้นต่างประเทศโดยเฉพาะสหรัฐแกว่งตัวลงเล็กน้อย อิง ดัชนี Dow Jones -0.42%DoD, S&P500 -0.61%, NASDAQ -0.76% โดย Sector ในดัชนี S&P500 ปรับลงเกือบทุก Sector หลักๆคือ กลุ่ม Financials -1.29%, Materials -1.11%, Real Estate -1.01%, IT-0.86%
Key สำคัญรอบนี้คือ Dotplot ที่ออกมาผสมๆ คือคาดสิ้นปี 2023 Fed คาดอัตราดอกเบี้ยเป็น 5.1% (เพิ่มขึ้นจากเดิมรอบ ก.ย.ที่คาด 4.6%) แต่ปี 2024 คาดดอกเบี้ยจะปรับลงเหลือ 4.1%(จากเดิม 3.9%) และปี 2025 คาดปรับลงเหลือ 3.1%(จากเดิมคาด 2.9%) ส่วนประมาณการ GDP ปี 2023-2024 ปรับลดตาดการณ์ลงเหลือ 0.5% และ 1.6% (จากเดิมคาด 1.2% และ 1.7%)
โดยรวมมุมมองของ KS ในปี 2023 ยังคงเดิมคือ เงินเฟ้อสหรัฐผ่าน Peak ไปแล้ว ล่าสุด เมื่อวานสหรัฐรายงานดัชนีราคานำเข้า เดือน พ.ย.ออกมา -0.6%MoM มากกว่าตลาดคาด -0.5% และปรับลดลงติดต่อกันเป็นเดือนที่ 5 ผลจากราคาพลังงานที่ลดลง และ Dollar ที่แข็งค่า โดยรวมเป็นข้อมูลที่สนับสนุนความเชื่อว่าเงินเฟ้อสหรัฐได้ผ่าน Peak ไปแล้ว ซึ่ง Inline กับเงินเฟ้อสหรัฐ เดือน พ.ย. ที่ออกมาเมื่อวาน ลดลงติดต่อกันเป็นเดือนที่ 5 อยู่ที่ 7.1%YoY จะทำให้ Fed เริ่มที่ชะลอหรือผ่อนคันเร่งในการขึ้นดอกเบี้ย เราเชื่อว่า Fed จะส่งสัญญาณใช้ Policy U-turn หรือส่งสัญญาณปรับเปลี่ยนนโยบายการเงิน ในช่วง 1H23 โดยรวมเชื่อว่าจะหนุนบรรยากาศการลงทุนของสินทรัพย์เสี่ยงในเชิงบวก
ในประเทศ : เมื่อวานไม่มีปัจจัยอะไรใหม่ โดย SET Index ปิดที่ 1633.36 จุด (0.46%DoD) หุ้นที่ปรับขึ้นหลักๆนำโดย SGC+8%, DELTA+3.1%,BJC+2.94%, PTTGC+2.2% หุ้นที่ปรับลงนำโดย STARK -6.82%, PTT -0.78%
Theme หุ้นแนะนำ : ระยะสั้นยังคงมุมมองเดิมคือ แนะนำสะสมลงทุน
1.) กลุ่มที่ได้ประโยชน์จากเงินเฟ้อสหรัฐปรับลง ล่าสุด Bond Yields 2 ปีและ 10 ปีสหรัฐยังแกว่งตัวลง ล่าสุดอยู่ที่ 4.22%, 3.49% และเงินบาทแข็งค่าแรง หลักๆคือ คือกลุ่มโรงไฟฟ้า แนะนำ BGRIM, GPSC, RATCH, EGCO และกลุ่มการเงิน แนะนำ SAWAD, SGC กลุ่ม Property อาทิ ORI, SIRI,SC
2.) กลุ่มเปิดเมือง อาทิ PLANB, BEM, SCGP
3.) กลุ่มน้ำมัน อาทิ PTT, PTTEP คาดได้กระแสบวกระยะสั้นจากราคาน้ำมันที่ Rebound ระยะสั้นเมื่อคืน อิง น้ำมัน Brent +2.5%DoD ปิดที่ 82.70 ดอลลาร์/บาร์เรล
ประเมินตลาดหุ้นไทยวันนี้คาดกรอบ 1620-1640 จุด
Top Pick : PLANB (ราคาพื้นฐาน 8.91 บาท) เราพรีวิวและคาดกำไรปกติไตรมาส 4/65 ที่ 242 ลบ. (+114% YoY/+25% QoQ/108% ของไตรมาส 4/62) หนุนโดย Adex OOH เดือนต.ค.-พ.ย. ที่ 79% YoY/123% ของ ปี 62 โดยปัจจัยหนุนราคาหุ้นปี 2566 หลักๆมาจาก 1.)การฟื้นตัวของ adex ที่สูงกว่าคาดในปี 2566 2) utilization rate ที่เพิ่มขึ้น 3)การปรับขึ้นค่าโฆษณาที่เร็วกว่าคาด และ 4)การฟื้นตัวของอัตราอัตรากำไรปกติ และ ROE กลับไปสู่ช่วงก่อนเกิดโควิด-19
รายงานตัวเลขเศรษฐกิจ
วันพฤหัสฯ ติดตามตัวเลขดุลการค้าญี่ปุ่น เดือน พ.ย. คาด -1.68 ล้านล้านเยน (ลดลงจากเดือนก่อนหน้าที่ -2.162 ล้านล้านเยน) ดัชนีราคาบ้านของจีนเดือน พ.ย. คาด -1.8% YoY (เทียบเดือนก่อนหน้านี้ที่ +1.6% YoY) ตัวเลข Retail sales ของจีนเดือน พ.ย. คาด -3% YoY (เทียบ -0.5% YoY ในเดือนก่อนหน้า) ตัวเลข Fixed asset investment ของจีนใน 11M22 คาด -5.6% YoY การประชุมธนาคารกลางอังกฤษ คาดปรับขึ้นดอกเบี้ยนโยบาย 50bps. เป็น 3.5% การประชุมธนาคารกลางยุโรป คาดปรับขึ้นดอกเบี้ยนโยบาย Deposit rate 50bps. เป็น 1.5% ตัวเลข Retail sales ของสหรัฐฯ เดือน พ.ย. คาด -0.3% MoM ตัวเลข Initial Jobless Claim ของสหรัฐฯ รายสัปดาห์คาด +233K (เทียบสัปดาห์ก่อนที่ +230K) และตัวเลข Industrial production ของสหรัฐฯ เดือน พ.ย. คาด +0.1% MoM
วันศุกร์ ติดตามตัวเลข Jibun Bank Manufacturing PMI ของญี่ปุ่น เดือน ธ.ค. คาด 49.6 จุด (+1.2% MoM) ตัวเลข S&P Global Manufacturing PMI เยอรมัน เดือน ธ.ค. คาด 46.2 จุด (ทรงตัว MoM) ตัวเลข S&P Global Manufacutring PMI ยูโรโซน เดือน ธ.ค. คาด 47.1 จุด (ทรงตัว MoM) ตัวเลข S&P Global Service PMI ยูโรโซน เดือน ธ.ค. คาด 48.5 จุด (ทรงตัว MoM) ตัวเลข S&P Global Manufacturing PMI สหรัฐฯ เดือน ธ.ค. คาด 47.7 จุด (ทรงตัว MoM) และตัวเลข S&P Global Service PMI สหรัฐฯ เดือน ธ.ค. คาด 46.5 จุด (+0.6% MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY